## Uredba o posebnoj oznaci i obrascu službene iskaznice službenih osoba Protuobavještajne agencije

### NN 83/2003 (21.5.2003.), Uredba o posebnoj oznaci i obrascu službene iskaznice službenih osoba Protuobavještajne agencije

# VLADA REPUBLIKE HRVATSKE

1016

Na
temelju članka 39. stavka 1. Zakona o sigurnosnim služ­bama Republike Hrvatske
(»Narodne novine«, br. 32/2002, 38/2002), Vlada Republike Hrvatske je, na
prijedlog Savjeta za koordinaciju sigurnosnih službi, a uz prethodnu suglasnost
Predsjednika Republike Hrvatske, na sjednici održanoj 15. svibnja 2003. godine,
donijela

## UREDBU

### o posebnoj oznaci i obrascu sluŽbene iskaznice sluŽbenih osoba PotuobavjeŠtajne agencije

Članak
1.

Ovom
Uredbom propisuje se sadržaj i pravo upotrebe posebne oznake Protuobavještajne
agencije (u daljnjem tekstu: Agencija), obrazac službene iskaznice koju nose
službene osobe u Agenciji, kao i vođenje evidencije o službenim iskaznicama te
način izdavanja i zamjene istih.

Članak
2.

Agencija
ima svoju posebnu oznaku (u daljnjem tekstu: logotip Agencije).

Logotip
Agencije namijenjen je vizualnoj identifikaciji Agencije pri komuniciranju,
bilo da se radi o pisanom ili elektronskom obliku komuniciranja.

Članak
3.

Logotip
Agencije (OBRAZAC »A«) sastoji se od stiliziranih slova »POA« koja su potcrtana
jednom linijom.

Iznad
njih ispisano je »REPUBLIKA HRVATSKA«, a ispod linije ispisano je
»PROTUOBAVJEŠTAJNA AGENCIJA«.

Unutar
slova »O« iz stavka 1. ovog članka, utisnut je grb Republike Hrvatske.

Lijevo
i desno od logotipa Agencije iscrtan je hrvatski troplet.

Logotip
Agencije je srebrne boje.

Članak
4.

Logotip
Agencije otisnut je na memorandumu, kovertama, omotu i ostalim tiskovinama
Agencije.

Članak
5.

Službena
iskaznica (u daljnjem tekstu: iskaznica) nosi se isključivo unutar pripadajućeg
joj kožnog poveza.

Članak 6.

Kožni povez iz članka 5., tamno smeđe je boje,
jednostrukog pregiba, a veličina svakog pregiba je 95 x 65 mm.

Na vanjskoj strani gornjeg pregiba reljefno je
utisnut grb Republike Hrvatske.

Na unutarnjoj strani gornjeg pregiba kožnog poveza
pričvrš­ćena je tanka metalna pločica na kojoj je reljefno utisnut logotip
Agencije.

Na unutarnjoj strani doljnjeg pregiba kožnog poveza
smje­štena je iskaznica.

Članak 7.

Obrazac iskaznice izrađuje se u višebojnoj offset
tiskarskoj tehnici veličine 85 x 55 mm.

Iskaznica je svijetloplave boje, a po njenom gornjem
i do­njem rubu otisnut je u sivoj boji hrvatski troplet.

Članak 8.

Prednja strana obrasca iskaznice (OBRAZAC »B«)
sadrži:

– na lijevoj strani logotip Agencije, ispod kojeg je
jedno ispod drugog upisan tekst »SLUŽBENA ISKAZNICA« i serijski broj iskaznice,

– na desnoj strani nalazi se prostor za fotografiju
nosioca iskaznice dimenzija 25 x 30 mm ispod koje je jedno ispod drugog upisano
ime i prezime nosioca iskaznice,

– na lijevoj stani prostora za fotografiju otisnut je
logotip Agencije oko kojeg je kružno ispisan tekst: »REPUBLIKA HRVATSKA
PROTUOBAVJEŠTAJNA AGENCIJA«. Naginjanjem iskaznice, logotip Agencije prelazi u
grb Republike Hrvatske.

Članak 9.

Na stražnjoj strani obrasca iskaznice otisnut je
tekst ovlasti nosioca iskaznice.

Tekst glasi: »NOSILAC OVE ISKAZNICE, OVLAŠTEN JE, POD
UVJETIMA PROPISANIM ZAKONOM PRIKUPLJATI PODATKE OD GRAĐANA, POZIVATI OSOBE I S NJIMA
OBAVLJATI OBAVIJESNE RAZGOVORE, VRŠITI UVID U REGISTRE I ZBIRKE OSOBNIH I
DRUGIH PODATAKA, PODUZIMATI MJERE TAJNOG PRIKUPLJANJA PODATAKA TE OBAVLJATI I
OSTALE POSLOVE PREDVIĐENE ZAKONOM O SIGURNOSNIM SLUŽBAMA I DRUGIM PROPISIMA.

NOSILAC OVE ISKAZNICE OVLAŠTEN JE NOSITI ORUŽJE I
STRELJIVO.«

Ispod teksta iz stavka 2. ovog članka upisan je datum
izdavanja iskaznice.

Članak 10.

Službene osobe Agencije prilikom obavljanja službenih
poslova nose iskaznicu te ju koriste za potrebe identifikacije pri izvršenju
službenih zadaća.

Iskaznica se izdaje samo osobama iz stavka 1. ovoga
članka.

Članak
11.

Iskaznicu
s pripadajućim kožnim povezom izdaje Agencija.

Članak
12.

O
izdanim iskaznicama vodi se evidencija u Agenciji.

Evidencija
iz stavka 1. ovoga članka sadrži: ime i prezime osobe kojoj je izdana
iskaznica, naziv radnog mjesta na kojem se nalazi, naziv ustrojstvene jedinice
Agencije u kojoj je zaposlena, serijski broj iskaznice, datum izdavanja te
rubriku za napomene.

Članak
13.

Službena
osoba koja izgubi iskaznicu ili na drugi način ostane bez iskaznice dužna je o
tome odmah obavijestiti neposrednog rukovoditelja.

Nova
iskaznica izdat će se nakon što je izgubljena ili na drugi način nestala
iskaznica oglašena nevažećom u »Narodnim novinama«.

Ovlaštena
osoba koja je izgubila iskaznicu snosi troškove nabave nove iskaznice.

Članak
14.

Ovlaštena
osoba kojoj prestane rad u Agenciji ili koja izgubi status službene osobe,
dužna je prilikom primitka rješenja o prestanku rada odnosno o rasporedu na
drugo radno mjesto, iskaznicu predati neposrednom rukovoditelju.

Rukovoditelj
iz stavka 1. ovoga članka dužan je primljenu iskaznicu dostaviti nadležnoj
ustrojstvenoj jedinici Agencije.

Članak
15.

Iskaznice
i značke izdane službenim osobama Agencije prema ranijim propisima, zamijenit
će se iskaznicama utvrđenim ovom Uredbom u roku 30 dana od dana stupanja na
snagu ove Uredbe.

Članak
16.

Ova
Uredba stupa na snagu danom objave u »Narodnim novinama«, a primjenjuje se od
1. lipnja 2003. godine.

Klasa:
200-01/03-01/04
Urbroj: 5030109-03-9
Zagreb, 15. svibnja 2003.

Predsjednik
**Ivica Račan**, v. r.

![](dodatni/375505.gif)

Uredba, NN 83/2003-1016